
Anexa nr. 2 - Tabelul de corelare între constatări, concluzii și recomandări
Evaluarea Acordului de Parteneriat  2021-2027 Etapa 1 (LOT 2)
OP 2 - Evaluarea AP7 ”Progresul pentru reducerea emisiilor de CO2”
	Constatări 
	Concluzii 
	Recomandări

	Analiza implementării OP2 și OSTJ evidențiază diferențe semnificative între domenii în ceea ce privește capacitatea administrativă și tehnică a beneficiarilor și a instituțiilor implicate. Domenii cu experiență instituțională acumulată în perioadele anterioare (ex. eficiență energetică sau mobilitate urbană) au demonstrat o capacitate ridicată de activare a apelurilor și de pregătire a proiectelor, reflectată într-un volum mare de proiecte depuse și contractate. În schimb, domenii emergente sau mai puțin consolidate instituțional (ex. biodiversitate, economie circulară, riscuri climatice sau monitorizarea calității aerului) se confruntă cu dificultăți legate de expertiza tehnică limitată, deficitul de personal specializat și lipsa unor experiențe anterioare comparabile. Interviurile realizate cu autoritățile de management și rezultatele sondajului de opinie confirmă că beneficiarii, în special UAT-urile mici și organizațiile cu resurse administrative limitate, întâmpină dificultăți în pregătirea documentațiilor tehnice complexe și în gestionarea cerințelor procedurale.
	Capacitatea administrativă și tehnică reprezintă unul dintre principalii factori care influențează ritmul de implementare al intervențiilor și calitatea proiectelor depuse. Consolidarea competențelor instituționale, atât la nivelul autorităților de management, cât și al beneficiarilor, este esențială pentru creșterea maturității proiectelor, reducerea blocajelor administrative și accelerarea implementării intervențiilor.
	R1. Consolidarea capacității administrative și tehnice la nivelul tuturor actorilor implicați în implementarea intervențiilor (beneficiari, potențiali beneficiari, operatori de sector)  

	Evaluarea evidențiază existența unor interpretări diferite ale unor concepte și tipuri de intervenții utilizate în cadrul programelor (ex. infrastructură verde vs. regenerare urbană, economia circulară ca lanț de valoare, aplicarea soluțiilor bazate pe natură – NbS). În anumite cazuri, aceste diferențe de interpretare au generat solicitări repetate de clarificări în timpul procesului de evaluare și au contribuit la prelungirea duratei de analiză a proiectelor. Interviurile cu autoritățile de management indică faptul că lipsa unor orientări tehnice detaliate sau a unor exemple standardizate de proiecte poate conduce la interpretări divergente între beneficiari și evaluatori.
	Lipsa unor definiții operaționale clare și a unor orientări tehnice comune reduce predictibilitatea procesului de evaluare și crește povara administrativă atât pentru beneficiari, cât și pentru autoritățile de management. Clarificarea conceptelor și standardizarea interpretărilor pot contribui la creșterea transparenței și la eficientizarea procesului de evaluare a proiectelor.
	R2. Clarificarea noțiunilor tehnice și definirii operaționale pentru intervenții.

	Analiza datelor de monitorizare indică existența unor decalaje între angajamentele financiare asumate prin contractarea proiectelor și realizările fizice raportate. Aceste decalaje sunt explicabile în mare măsură prin caracterul complex al investițiilor de infrastructură și prin durata ridicată a etapelor de pregătire tehnică, achiziții și execuție. În același timp, evaluarea evidențiază că procesele administrative asociate evaluării, contractării și monitorizării proiectelor pot implica etape multiple și proceduri complexe, care prelungesc ciclul de viață al proiectelor. În unele domenii, beneficiarii au semnalat că cerințele administrative și procedurale reprezintă una dintre principalele dificultăți întâmpinate în accesarea finanțărilor.
	Procedurile administrative și mecanismele de monitorizare pot fi optimizate pentru a reduce durata ciclului de viață al proiectelor și pentru a accelera transformarea angajamentelor financiare în realizări concrete. Simplificarea proceselor și digitalizarea fluxurilor administrative pot contribui la creșterea eficienței implementării programelor.
	R3. Consolidarea procedurilor de selecție, monitorizare și raportare pentru reducerea ciclului de viață al proiectelor și creșterea livrării de rezultate

	Evaluarea arată că majoritatea intervențiilor analizate se află încă în faza de contractare sau în primele etape ale implementării, iar realizările raportate sunt limitate. Deși există un volum semnificativ de proiecte contractate în anumite domenii (ex. mobilitate urbană sau eficiență energetică), implementarea fizică a investițiilor este încă în curs. În acest context, există riscul ca întârzierile acumulate în fazele inițiale ale implementării să afecteze atingerea rezultatelor și a indicatorilor stabiliți pentru finalul perioadei de programare.
	Accelerarea implementării proiectelor și prioritizarea portofoliului de investiții cu probabilitate ridicată de finalizare sunt esențiale pentru asigurarea atingerii rezultatelor asumate la nivelul programelor. O abordare orientată către livrarea rezultatelor poate contribui la reducerea riscurilor de neatingere a țintelor stabilite.
	R4. Accelerarea implementării intervențiilor și prioritizarea livrării de rezultate

	Analiza complementarității dintre programe evidențiază existența unor suprapuneri temporare sau competiții între diferite instrumente de finanțare (ex. programe regionale, Programul Dezvoltare Durabilă, PNRR sau AFM). În anumite cazuri, lansarea apelurilor în perioade apropiate sau existența unor condiții diferite de finanțare poate influența deciziile beneficiarilor privind alegerea instrumentului de finanțare. Această situație a fost observată în special în domenii precum mobilitatea urbană sau tranziția energetică.
	O coordonare mai strânsă între programe și o planificare sincronizată a apelurilor de proiecte pot contribui la creșterea eficienței utilizării fondurilor și la evitarea competiției între instrumentele de finanțare. Consolidarea coordonării inter-program poate facilita, de asemenea, valorificarea sinergiilor dintre diferitele tipuri de intervenții.
	R5. Întărirea coordonării inter-program și sincronizarea calendarului apelurilor de proiecte

	Evaluarea evidențiază faptul că aplicarea principiului DNSH și a cerințelor privind dezvoltarea durabilă este percepută de beneficiari ca fiind uneori dificil de operationalizat, în special în cazul proiectelor de infrastructură complexă. Beneficiarii semnalează nevoia unor orientări tehnice mai clare și a unor instrumente practice pentru documentarea conformității cu aceste cerințe. De asemenea, interviurile cu autoritățile de management indică faptul că verificarea conformității DNSH implică adesea solicitări suplimentare de clarificări și documente justificative.
	Formalizarea și standardizarea aplicării principiului DNSH, inclusiv prin instrumente de trasabilitate și ghiduri practice pentru beneficiari, pot contribui la reducerea incertitudinilor și la creșterea coerenței implementării principiilor de dezvoltare durabilă în cadrul programelor.
	R6. Formalizarea aplicării DNSH și a dezvoltării durabile prin instrumente de trasabilitate și instruire practică

	Evaluarea indică faptul că multe dintre provocările analizate (adaptare climatică, biodiversitate, economie circulară, planificare urbană durabilă) au o natură multidimensională și necesită intervenții integrate care combină mai multe domenii de politică, niveluri de guvernanță și tipuri de investiții. Analiza documentară și exemplele de bune practici din implementarea OP5 și a abordării LEADER evidențiază potențialul unor abordări integrate pentru generarea unor impacturi mai consistente la nivel teritorial.
	Creșterea impactului intervențiilor depinde de dezvoltarea unor abordări integrate și multi-nivel, capabile să valorifice sinergiile dintre diferite domenii și programe și să răspundă complexității provocărilor de mediu și climatice.
	R7. Extinderea abordărilor integrate și multi-nivel pentru probleme multidimensionale

